**Univerzitet „Džemal Bijedić“ Mostar**

**Fakultet informacijskih tehnologija**

**Baze podataka I**

Praktični ispit (60 minuta)

1. **(50 bodova)** Na osnovu sljedećeg opisa u MS Access-u implementirati bazu podataka:

Za školu skijanja potrebno je kreirati bazu podataka u kojoj će se pohraniti podaci o učenicima, instruktorima, instrukcijama te iznajmljivanju opreme.

Za svakog učenika potrebno je pohraniti sljedeće podatke: ime, prezime, datum rođenja, spol i kontakt telefon, dok se za instruktore dodatno pohranjuje skijaško iskustvo (godina kada je počeo sa instrukcijama), licenca koju posjeduje te biografija (opisno i kao prilog). Podatke o učenicima i instruktorima odvojiti u dvije tabele.

Prilikom održavanja instrukcija svaki instruktor je obavezan evidentirati datum održavanja, termin (od-do), broj časova i kratke bilješke. Također, neophodno je evidentirati učenike koji prisustvuju instrukcijama kao i podatke o iznajmljenoj opremi. Na instrukcijama može prisustvovati više učenika koji tom prilikom mogu ali i ne moraju iznajmiti opremu. Ako iznajmljuje, učenik na instrukcijama može iznajmiti više stavki opreme, npr. skije, pancerice i štapove. Oprema koju obilježava marka, model, naziv i cijena može biti iznajmljena više puta.

**Napomena:** Voditi računa o tipovima podataka, formatima i ograničenjima tipa podatka. U svrhu testiranja u tabele unijeti minimalno po 5 zapisa.

1. **(20 bodova)** Kreirati upit koji će na osnovu unesenog imena i prezimena instruktora prikazati sve instrukcije koje je održao. U rezultatu upita prikazati sljedeće kolone: datum održavanja, termin, broj časova, broj prisutnih učenika te zaradu od iznajmljene opreme.
2. **(15 bodova)**Kreirati izvještaj koji će kao izvor podataka koristiti upit iz prethodnog zadatka. Na izvještaju prikazati sve kolone te sumirati ukupnu zaradu od iznajmljivanja opreme.
3. **(15 bodova)**Kreirati formu za pretragu instrukcija po imenu i prezimenu instruktora. Formu povezati sa prethodno kreiranim izvještajem, tj. kada se na formi unese ime i prezime, klikom na dugme „Traži“ prikazati izvještaj sa podacima o instrukcijama za unesenog instruktora.