**Univerzitet „Džemal Bijedić“ Mostar**

**Fakultet informacijskih tehnologija**

**Praktični ispit iz predmeta Baze podataka I**

1. **(50 bodova)** Na osnovu sljedećeg opisa u MS Access-u implementirati bazu podataka:

Za potrebe odjela transfuziologije neophodno je kreirati bazu podataka u kojoj će se pohraniti podaci o doktorima, darivateljima, pregledima te procesu darivanja krvi.

Za svakog doktora potrebno je pohraniti sljedeće podatke: ime, prezime, datum rođenja, spol, telefon, titulu i specijalizaciju. Prilikom dolaska na odjel, ukoliko nije evidentiran u bazi, za darivatelja je potrebno pohraniti broj knjižice, ime, prezime, datum rođenja, spol, adresu, telefon, krvnu grupu i bilješke.

Svaki put kada darivatelj dođe na odjel transfuziologije u svrhu darivanja krvi obavezno se upućuje na pregled kod doktora. Tom prilikom doktor evidentira datum pregleda, tjelesnu temperaturu, stanje krvnog pritiska, broj otkucaja srca, određuje da li darivatelj može darivati krv (da/ne) te upisuje mišljenje.

Ukoliko je darivatelj dobio pozitivno mišljenje doktora upućuje se u proces darivanja krvi gdje se bilježi ime i prezime osobe za koju se daruje krv (neobavezno), da li je krv uspješno darovana (da/ne), količina darovane krvi (ml) i bilješka gdje se upisuje kako je protekao proces darivanja krvi. Svakom darivanju krvi prethodi jedan pregled, a na osnovu jednog pregleda se može samo jedanput darivati krv.

**Napomena:** Voditi računa o tipovima podataka, formatima i ograničenjima tipa podatka. U svrhu testiranja u tabele unijeti minimalno po 5 zapisa.

1. **(20 bodova)**Kreirati upit koji će na osnovu unesenog broja knjižice i godine prikazati ime i prezime darivatelja, ukupan broj uspješnih darivanja krvi i ukupnu količinu darovane krvi u toj godini.
2. **(20 bodova)** Kreirati upit koji će za svaku krvnu grupu prikazati ukupnu prikupljenu količinu krvi po godinama. Uzeti u obzir samo uspješna darivanja krvi.
3. **(10 bodova)**Kreirati izvještaj koji kao izvor podataka uzima upit iz prethodnog zadatka. Podatke grupisati po godinama.