**UNIVERZITET „DŽEMAL BIJEDIĆ"**

**FAKULTET INFORMACIJSKIH TEHNOLOGIJA**

**MOSTAR**

**Baze podataka I**

Integralni ispit

1. **(50 bodova) Za sljedeću specifikaciju korisničkih zahtjeva dati prijedlog ER dijagrama.**

Potrebno je implementirati on-line prodavnicu kurseva iz oblasti informacionih tehnologija. On-line kursevi su kreirani i potrebno ih je pohraniti centralizirano, te putem Web korisničkog sučelja omogućiti polaznicima učenje. Kursevi se sastoje od tematskih modula, tematski moduli od tematskih cjelina, a tematske cjeline od nastavnih pojmova. Moduli obavezno pripadaju jednom ili više različitih kurseva, cjeline modulima, a pojmovi cjelinama. Osnovne osobine kursa su: kod kursa, naziv kursa, broj sati, broj ECTS. Polaznik kursa ili student može naručiti više kurseva. Svaki student se registrira na sistem i tom prilikom se evidentira njegovo ime i prezime, korisničko ime, lozinka i dodjeljuje mu se identifikacioni broj. Osnovni podaci o narudžbi svakog kursa (uključenje u kurs) su datum, broj odslušanih sati kursa i status (samo za učenje, učenje i certificiranje). Narudžba može da sadrži više kurseva te je za svaku narudžbu potrebno izračunati ukupni iznos i ukupan broj sati naručenih kurseva. Narudžba se može platiti na više načina: kreditnom karticom (bitni podaci su broj, tip i datum prestanka važenja i CVC code) ili uplatnicom (datum uplate, iznos, svrha). Polaznik sluša kurs. Nakon svakog modula student radi test evaluacije i po završetku učenja kursa student radi finalni test. Da bi studentu bio dodijeljen certifikat potrebno je da položi evaluacijske testove za svaki modul, kao i finalni test. Student ima mogućnost 3 puta ponoviti svaki test. Ukoliko jedan test ne položi iz trećeg pokušaja, može dalje slušati kurs, ali ne može biti certificiran.